BIROUL ELECTORAL DE 
CIRCUMSCRIPȚIE NR.4 BUHUȘI
NR.94 din 08.05.2024

 ANUNȚ


[bookmark: _GoBack]	Biroul Electoral de Circumscripție nr.4 Buhuși, având în vedere art.20, alin.2-4 din Hotărârea nr. 8/2024 din 25 martie 2024 privind aprobarea Ghidului finanţării campaniei electorale la alegerile pentru autorităţile administraţiei publice locale din anul 2024, prin prezenta vă aduce la cunoștință faptul că în campania electorală, partidele politice care participă la alegeri, precum şi candidaţii independenţi pot utiliza numai următoarele tipuri de materiale de propagandă electorală:
    a) afişe electorale cu dimensiuni de cel mult 500 mm o latură şi 350 mm cealaltă latură; afişele electorale prin care se convoacă o reuniune electorală vor avea 400 mm o latură şi 250 mm cealaltă latură;
    b) materiale de propagandă electorală audio sau video difuzate de mass-media audiovizuală în condiţiile art. 68 - 71 din Legea nr. 115/2015, cu modificările şi completările ulterioare, precum şi ale deciziei Consiliului Naţional al Audiovizualului privind regulile de desfăşurare în audiovizual a campaniei electorale pentru alegerile autorităţilor administraţiei publice locale din anul 2024;
    c) publicitate în presa scrisă;
    d) materiale de propagandă electorală online;
    e) broşuri, pliante şi alte materiale tipărite din aceeaşi categorie.
    (3) Prin materiale tipărite din aceeaşi categorie cu broşurile şi pliantele se înţelege materialele tipărite pe suport hârtie, precum calendare, fluturaşi şi altele asemenea.
    (4) Următoarele tipuri de acţiuni şi materiale de propagandă electorală nu pot fi finanţate în campania electorală:
    a) utilizarea vehiculelor inscripţionate sau colantate cu sloganuri de campanie, imagini ale candidaţilor, precum şi orice alte referiri la competitorii electorali;
    b) utilizarea vehiculelor care difuzează materiale audio, în mers sau staţionar;
    c) spectacole, serbări, focuri de artificii etc.;
    d) bannere, mesh-uri, corturi publicitare, pavilioane publicitare, panouri publicitare mobile, steaguri publicitare, calcane, ecrane publicitare, indicatoare publicitare direcţionale, structuri de publicitate autoportante, mijloace de publicitate, panouri publicitare, proiecte publicitare speciale, publicitate luminoasă.	
Prin urmare, toate formațiunile politice vor proceda la respectarea celor precizate mai sus și a legislației în vigoare.

